CELEX: 62019TN0157
Language: sk
Date: 2019-03-08 00:00:00
Title: Vec T-157/19: Žaloba podaná 8. marca 2019 — Șanli/Rada

20.5.2019   
            
            
               SK
            
            
               Úradný vestník Európskej únie
            
            
               C 172/36
            
         
      Žaloba podaná 8. marca 2019 — Șanli/Rada
      (Vec T-157/19)
      (2019/C 172/50)
      Jazyk konania: holandčina
      
         Účastníci konania
      
      
         Žalobca: Dalokay Șanli (Rotterdam, Holandsko) (v zastúpení: D. Gürses, advokát)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil vykonávacie nariadenie Rady (EÚ) 2019/24 z 8. januára 2019 a rozhodnutie Rady (SZBP) 2019/25 z 8. januára 2019 a
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza šesť žalobných dôvodov.
      
                  1.
               
               
                  Prvý žalobný dôvod je založený na nedôvodnosti zaradenia PKK do zoznamu, keďže PKK nie je teroristickým združením.
               
            
                  2.
               
               
                  Druhý žalobný dôvod je založený na skutočnosti, že meno žalobcu nepatrí na zoznam, pretože nikdy nebol odsúdený za teroristický trestný čin alebo obžalovaný.
               
            
                  3.
               
               
                  Tretí žalobný dôvod založený na skutočnosti, že nebolo dokázané, že žalobca naplnil skutkové podstaty teroristických trestných činov alebo môže byť s nimi spájaný. Nepreukázalo sa ani, že by vykonával náborové alebo finančné činnosti.
               
            
                  4.
               
               
                  Štvrtý žalobný dôvod je založený na porušení práv žalobcu na obhajobu a účinnú právnu súdnu ochranu, pretože sa nemohol obhajovať voči vzneseným obvineniam.
               
            
                  5.
               
               
                  Piaty žalobný dôvod založený na nedostatočnom odôvodnení napadnutých aktov Rady, pretože nie sú predložené nijaké dôkazy, na ktorých by sa mohlo zakladať uloženie trestu.
               
            
                  6.
               
               
                  Šiesty žalobný dôvod je založený na porušení článku 1 ods. 4 Spoločnej pozície 2001/931/SZBP, pretože Rada neposkytla presné informácie alebo relevantné akty, z ktorých by vyplývalo, že príslušný orgán vydal rozhodnutie v zmysle tohto článku.